**חוש הראייה**

**מגבירים את יכולת הראייה**

**של דברים קטנים מאוד**

**⏴ במבט חדש לכיתה א**

**היקף יחידת הלימוד:** שעור 1

**עמודים:** 19 - 21

# מטרות

* התלמידים יציינו כי חוש הראייה מוגבל ואינו מאפשר לראות ברור דברים קטנים.
* התלמידים יציעו פתרונות כדי להתגבר על הקושי/מגבלת הראייה של עצמים קטנים מאד.
* התלמידים יתארו את תפקידה של המגדלת ככלי/מוצר טכנולוגי המגביר את יכולת הראייה של האדם.
* התלמידים יבינו מושגים של מהות הטכנולוגיה: צורך, עביה, פתרון טכנולוגי, הגברת יכולת

# היערכות לשיעור

* מגדלות כמספר תלמידי הכיתה.
* להכין כרטיסי מילים: **בעיה, פתרון, מגדלת, כלי טכנולוגי, מגביר יכולת**

**מהלך השיעור - ראו בעמודים הבאים.**

# מהלך השיעור: מגבירים את יכולת הראייה של דברים קטנים מאוד

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק במגבלת חוש הראייה לראות דברים קטנים ובמגדלת ככלי/פתרון טכנולוגי המגביר את יכולת הראייה של האדם.מתחילים בסיפור קצר:תלמידי הכיתה יצאו לסיור בטבע, לפתע קראה המורה בקול: ראו איזה פרח יפה, התבוננו פנימה האם אתם רואים משהו?". הילדים השיבו בשלילה.עורכים דיון, שואלים:* מדוע הילדים לא הצליחו לראות מה נמצא בפרח? מבקשים מהתלמידים לתאר מה היה הקושי שלהם.
* מה ניתן לעשות כדי לעזור לילדים לראות את מה שיש בתוך הפרח?
* כיצד לדעתכם נוכל להתגבר על הקושי?
* מה יסייע לנו להתגבר על הבעיה ולהצליח לראות "דברים" קטנים?
 |
| התנסות | מבצעים חלק א' של המשימה, **כיצד אפשר לראות טוב יותר דברים קטנים מאוד?** שבעמוד 19. חוזרים ושואלים:* האם היה קושי בביצוע המשימה?
* מהי הבעיה שיש לנו?

מקריאים את הכתוב בחלק הצהוב שבחלק התחתון של עמוד 19.יש לנו בעיה: כיצד אפשר לראות ברור דברים קטנים?מבקשים מהילדים לעלות רעיונות לפתרון הבעיה.בחלק א של המשימה לא הצלחנו לקרוא את כל המילים משום שקשה לחוש הראייה שלנו לראות דברים קטנים מאוד. חשוב לתווך ולהוביל את התלמידים לכך שאחד הפתרונות האפשריים הוא שימוש באמצעי המגדיל לנו את מראה הגוף (מגדלת) .חשוב לציין בפני התלמידים כי מגדלת אינה מגדילה את הגוף, אלא מאפשרת לנו לראות ברור יותר.מבצעים את חלק ב' של המשימה, **כיצד אפשר לראות טוב יותר דברים קטנים מאוד?** שבעמוד 20.שואלים: כיצד הצלחתם לראות את שמות הצבעים הכתובים בציור? |
| המשגה | **מבעיה לפתרון -** (מומלץ לכתוב על הלוח ולהשלים יחד את המלים עם התלמידים בעל פה):הייתה לנו בעיה - לא הצלחנו לראות ברור כתב קטן מאוד. היה לנו צורך – לראות טוב יותר דברים קטנים. הצענו מספר (פתרונות) לבעיה. הפתרון הטוב ביותר הוא (מגדלת). המגדלת היא (כלי טכנולוגי).המגדלת (מגבירה) את יכולתנו (לראות) דברים קטנים.תולים את כרטיסי המילים על הלוח ומחברים משפטים עם המילים: **צורך, בעיה, פתרון, מגדלת, כלי טכנולוגי, מגביר יכולת**קוראים את הסיכום בקצה התחתון של עמוד 20 ואת קטע המידע שבעמוד 21. |
| יישום | מבצעים את משימה**, חוקרים בעזרת מגדלת** שבעמוד 21. * מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים), עמוד 21 לפעילות **רואים בעזרת המגדלת** בפעילות זו התלמידים עונים על שאלת רב ברירה העוסקת בתפקיד המגדלת.
* להתנסות מעשית מסוג תצפית המתמקדת ב**מגדלת** מומלץ להיעזר בדגם ההוראה שבאתר מט"ר.
 |
| סיכום ורפלקציה | מה למדתי על מגבלת חוש הראייה?איזה כלי טכנולוגי מסייע לנו להתגבר על מגבלה זו?מתי עוד כדאי להשתמש במגדלת? כיצד למדנו ומה אהבתי בשיעור? |